CELEX: 62015TN0587
Language: et
Date: 2015-10-12 00:00:00
Title: Kohtuasi T-587/15: 12. oktoobril 2015 esitatud hagi – Rose Vision versus komisjon

30.11.2015   
            
            
               ET
            
            
               Euroopa Liidu Teataja
            
            
               C 398/73
            
         12. oktoobril 2015 esitatud hagi – Rose Vision versus komisjon
   (Kohtuasi T-587/15)
   (2015/C 398/86)
   Kohtumenetluse keel: hispaania
   
      Pooled
   
   
      Hageja: Rose Vision, S.L. (Pozuelo de Alarcón, Hispaania) (esindaja: advokaat J. Marín López)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               esiteks tühistada ELTL artikli 263 alusel komisjoni 28. juuli 2015. aasta otsus C(2015) 5449 final, mis käsitles põhisumma 5 35  613,20 euro ja intresside tagasinõudmist, mida võlgnes Rose Vision, S.L.;
            
         
               —
            
            
               teiseks tunnistada ELTL artikli 272 alusel, et komisjon on rikkunud FP7 tüüptingimuste punkti II.14 lõike 1 alapunkti a ja punkti II.22 lõiget 5 seoses auditite 11-INFS-025 ja 11-BA119-016 lõpparuannetega, mis viidi läbi Rose Visionis seoses tema osalemisega projektides „Support action to the Integral Satcon Initiative (sISI)”, „Implementing cooperation on Future Internet and ICT Components between Europe and Latin America (FIRST)”, „Supporting the future of the NEM European Technology Platform (FutureNEM)”, „Support Action for the NEM European Technology Platform (4NEM)” ja „Structural Funds for Regional Research Advancement (SFERA)”;
            
         
               —
            
            
               kolmandaks tunnistada ELTL artikli 272 alusel, et auditi 11-INFS-025 lõpparuanne ja auditi 11-BA119-016 lõpparuanne, mis koostati FP7 tüüptingimuste punkti II.14 lõike 1 alapunkti a ja punkti II-22 lõiget 5 rikkudes, on lepinguliselt tühised ega oma mingit kehtivust ega õigusjõudu;
            
         
               —
            
            
               neljandaks tunnistada ELTL artikli 272 alusel koostoimes ELTL artikli 340 esimese lõiguga, et Rose Vision ei võlgne komisjonile 5 35  613,20 eurot ja intresse, mida mainiti komisjoni 28. juuli 2015. aasta otsuses C(2015) 5449 final;
            
         
               —
            
            
               viiendaks kohustada komisjoni ELTL artikli 272 alusel koostoimes ELTL artikli 340 esimese lõiguga tasuma Rose Visionile veel maksmata summad Rose Visioni osalemise alusel FP7 projektides, mis ulatuvad hetkel 1 95  571,13 euroni komisjoni projektide sISI, FIRST, FutureNEM, 4NEM ja SFERA alusel; ning 2 17  729,37 euroni, millele lisanduvad tulevikus maksmisele tulevad summad Teadusuuringute Rakendusameti projektide E-Sponder ja MaPEer SME alusel. Mõlemale summale, mis on esialgsed ja mis tuleb käesoleva menetluse hilisemas etapis täpsemalt välja arvutada, lisanduvad igal juhul FP7 üldtingimuste punkti II.5 lõikes 5 sätestatud intressid;
            
         
               —
            
            
               ja kuuendaks kohustada komisjoni ELTL artikli 272 alusel koostoimes ELTL artikli 340 esimese ja teise lõiguga hüvitama Rose Visionile lepingulise kahju, mis tulenevad FP7 tüüptingimuste punkti II.14 lõike 1 alapunkti a ja punkti II.5 lõike 3 alapunkti d rikkumisest, ning lepinguvälise kahju, mis tulenevad Rose Visioni suhtes varajase hoiatamise süsteemi hoiatuse W 2 aktiveerimisest, summas, mis on mainitud käesoleva hagiavalduse punktis 115, või muus summas, mida Üldkohus loeb sobivaks ex aequo et bono.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide tugineb sellele, et auditi 11-INFS-025 9. oktoobri 2012. aasta lõpparuanne ja auditi 11-BA119-025 22. aprilli 2013. aasta lõpparuanne rikuvad FP7 tüüptingimuste punkti II.4 lõike 1 alapunkti a, kuna järeldati, et Rose Visioni kulud ei ole abikõlbulikud, kuna need ei olnud tegelikud kulud.
            
         
               2.
            
            
               Teine väide tugineb sellele, et auditi 11-INFS-025 9. oktoobri 2012. aasta lõpparuanne ja auditi 11-BA119-016 22. aprilli 2013. aasta lõpparuanne rikuvad FP7 tüüptingimuste punkti II.22 lõiget 5.
            
         
               3.
            
            
               Kolmas väide tugineb sellele, et komisjoni poolt kõigi maksete peatamine Rose Visionile seitsmenda raamprogrammi nende projektide alusel, milles Rose Vision osales, ning komisjoni otsustatud peatamise põhjal rakendusameti poolt otsustatud maksete peatamine rikuvad FP7 tüüptingimuste punkti II.5 lõike 3 alapunkti 3.
            
         
               4.
            
            
               Neljas väide tugineb sellele, et Rose Visioni suhtes varajase hoiatamise süsteemi hoiatuse W 2 aktiveerimisel puudub õiguslik alus, vastavalt Üldkohtu 22. aprilli 2012. aasta kohtuotsusele T-320/09: Planet vs. komisjon.